Τζον Κασσαβέτης

Ο Τζον Κασσαβέτης (, 9 Δεκεμβρίου 1929 - 3 Φεβρουαρίου 1989), ήταν Ελληνοαμερικάνος σκηνοθέτης, σεναριογράφος, παραγωγός και ηθοποιός. Ο Κασσαβέτης ήταν ένας από τους πρώτους σκηνοθέτες που ασχολήθηκαν με τον ανεξάρτητο κινηματογράφο.

 Πρώτα χρόνια και εκπαίδευση 
μικρογραφία|Ο Κασσαβέτης με την Τζίνα Ρόουλαντς το 1959
Ο Κασσαβέτης γεννήθηκε στη Νέα Υόρκη και ήταν γιος της Ελληνοαμερικανίδας ηθοποιού Κάθριν Κασσαβέτη (το γένος Δημητρίου), που επρόκειτο να παίξει σε μερικές από τις ταινίες του, και του Έλληνα μετανάστη Νικόλαου Ιωάννη Κασσαβέτη. Τα πρώτα του χρόνια τα πέρασε με την οικογένειά του στην Ελλάδα και όταν επέστρεψε σε ηλικία επτά ετών στις ΗΠΑ, δεν μιλούσε αγγλικά.Ventura, Michael. 2007. Cassavetes Directs: John Cassavetes and the Making of Love Streams, ; p. 176 Μεγάλωσε στο Λονγκ Άιλαντ της Νέας Υόρκης. Παρακολούθησε το Γυμνάσιο του Πορτ Ουάσιγκτον (σήμερα γνωστό ως Γυμνάσιο Πολ Σράιμπερ) από το 1945 έως το 1947 και συμμετείχε στο Port Weekly (σχολική εφημερίδα).

Ο Κασσαβέτης παρακολούθησε την Ακαδημία Μπλερ στο Νιου Τζέρσεϊ και πέρασε ένα εξάμηνο στο Πλάτσμπουργκ, στο Κολλέγιο Τσάμπλαϊν της Νέας Υόρκης προτού αποβληθεί λόγω της αποτυχίας του στους βαθμούς του. Πέρασε μερικές εβδομάδες κάνοντας ωτοστόπ στη Φλόριντα και στη συνέχεια μεταγράφηκε στην Αμερικανική Ακαδημία Δραματικών Τεχνών, με ενθάρρυνση από φίλους του που εγγράφηκαν πρόσφατα και του είπαν ότι το σχολείο ήταν «γεμάτο με κορίτσια»."A Constant Forge documentary", 2000. Written and directed by Charles Kiselyak Αποφοίτησε το 1950 και γνώρισε τη μέλλουσα σύζυγό του Τζίνα Ρόουλαντς στην ακρόαση της για να μπει στην Ακαδημία το 1953. Παντρεύτηκαν τέσσερις μήνες αργότερα το 1954."A Constant Forge" documentary, 2000. Written and directed by Charles Kiselyak Συνέχισε να παίζει στο θέατρο, πήρε μικρούς ρόλους σε ταινίες και άρχισε να δουλεύει στην τηλεόραση σε σειρές ανθολογίας όπως το Alcoa Theatre.

 Καριέρα 
Σπούδασε υποκριτική με τον Ντον Ρίτσαρντσον, ο οποίος χρησιμοποιούσε μια τεχνική υποκριτικής βασισμένη στη μυϊκή μνήμη. Συνόδευσε την υποκριτική του με την κινηματογραφική έρευνα και αφήγηση από τις αρχές της καριέρας του και το δείγμα της δουλειάς χαρακτηρίζεται από τον πειραματισμό, το ρεαλισμό, τον αυτοσχεδιασμό, την έλλειψη μέσων παραγωγής και τη μορφή ντοκιμαντέρ των ταινιών. 
μικρογραφία|Ο τάφος του Κασσαβέτη στο Μπρέντγουντ της Καλιφόρνιας
Το καλλιτεχνικό σκηνοθετικό του στυλ φημίζεται για τον αυτοσχεδιασμό των ηθοποιών με τους οποίους συνεργάστηκε και για την ικανότητά του να αφηγείται ρεαλιστικές ιστορίες. Ο κινηματογράφος του Κασσαβέτη απασχόλησε μια σειρά ηθοποιών με τους οποίους διατηρούσε φιλικές σχέσεις για πολλά χρόνια όπως οι: Σέιμουρ Κασέλ, Μπεν Γκαζάρα και Πίτερ Φολκ, καθώς και συγγενικά του πρόσωπα όπως η σύζυγός του Τζίνα Ρόουλαντς (πρωταγωνίστρια των περισσότερών του ταινιών), με τη βοήθεια των οποίων περιέγραψε τις δυσκολίες στη ζωή των μεγαλουπόλεων και διηγήθηκε τις δυσκολίες στη ζωή των ζευγαριών. Πρώτη σκηνοθετική απόπειρα του σκηνοθέτη ήταν η ταινία Σκιές (Shadows, 1959). Πέρα από τις ανεξάρτητες παραγωγές, ο Κασσαβέτης πρωταγωνίστησε σε μια σειρά χολιγουντιανών παραγωγών όπως την ταινία του Μάρτιν Ριτ Έσπασα τα δεσμά Μου (Edge of the City, 1957), το πολεμικό δράμα του Ρόμπερτ Όλντριτς  Και οι 12 ήταν καθάρματα (The Dirty Dozen, 1967) και το θρίλερ του Ρόμαν Πολάνσκι Το μωρό της Ρόζμαρι (Rosemary's Baby, 1968). Από τις ταινίες εκείνες αποκόμισε τα χρήματα για να κάνει την παραγωγή των δικών του ταινιών. 

 Προσωπική ζωή και θάνατος 
Ο Κασσαβέτης ήταν παντρεμένος με την ηθοποιό Τζένα Ρόουλαντς με την οποία απέκτησε τρία παιδιά, έναν γιο και δύο κόρες, οι οποίοι έγιναν και οι τρεις σκηνοθέτες. 

Απεβίωσε στις 3 Φεβρουαρίου 1989 λόγω επιπλοκών κίρρωσης του ήπατος σε ηλικία 59 ετών. Ενταφιάστηκε στο Κοιμητήριο Westwood Village Memorial Park στο Λος Άντζελες.

 Φιλμογραφία 
ΈτοςΠρωτότυπος τίτλοςΕλληνικός ΤίτλοςΠιστώνεται ως  Σκηνοθέτης Παραγωγός Σεναριογράφος 1959ShadowsΣκιές    1961Too Late BluesΌταν ο πόθος προστάζει   1963A Child is WaitingΣε περιμένει το παιδί μας   1968FacesΠρόσωπα   1970HusbandsΣύζυγοι   1971Minnie and MoskowitzΜίνι και Μόσκοβιτς   1974A Woman Under the InfluenceΜια γυναίκα εξομολογείται   1976The Killing of a Chinese BookieΗ δολοφονία ενός Κινέζου πράκτορα στοιχημάτων   1977Opening NightΝύχτα πρεμιέρας   1980GloriaΓκλόρια   1984Love StreamsΕρωτική θύελλα   1986Big Trouble—   

+  Ως ηθοποιόςΈτοςΠρωτότυπος τίτλοςΤίτλος στα ελληνικάΡόλος 1955The Night Holds TerrorΤρόμος φωλιάζει μες στη νύχταΡόμπερτ Μπάτσφορντ1956Crime in the StreetsΤα χαμίνια της μαύρης λεωφόρουΦράνκι Ντέιν1957Edge of the CityΈσπασα τα δεσμά μουΆξελ ΝόρντμανAffair in HavanaAffair in HavanaΝικ1958Saddle the WindΟ άρχων του καταραμένου κάμπουΤόνι ΣενκλέρVirgin IslandΟ άρχων της παρθένου νήσουΊβανShadowsΣκιέςπεραστικός1961Too Late BluesΌταν ο πόθος προστάζειαφηγητής1962The Webster BoyΗ νύχτα του δολοφόνουΒανς Μίλερ1964The KillersΟι 5 δολοφόνοιΤζόνι Νορθ1967Devil's AngelsΟι άγγελοι του διαβόλουΚόντιThe Dirty DozenΚαι οι 12 ήταν καθάρματαΒίκτορ Φράνκο1968Rosemary's BabyΤο μωρό της ΡόζμαριΓκάι ΓούντχαουζRoma come Chicago (Banditi a Roma)Σικάγο στη ΡώμηΜάριο Κόρντα1969Gli intoccabiliΟι ασύλληπτοιΧανκ ΜακέινIf It's Tuesday, This Must Be BelgiumΈρχονται οι ΑμερικάνοιΣτιβ1970HusbandsΣύζυγοιΓκας Ντιμίτρι1971Minnie and MoskowitzΜίνι και ΜόσκοβιτςTζιμ1975CaponeΚαπόνε, ο αυτοκράτωρ του ΣικάγουΦράνκι Γιέιλ1976Two-Minute WarningΈνας δολοφόνος στο πλήθοςλοχίας ΜπάτονMikey and NickyΤα δύο μούτραΝίκι1977HeroesΟι ήρωεςγιατρόςOpening NightΝύχτα πρεμιέραςMόρις Έιρονς1978The FuryΟργισμένος γίγανταςΤσάιλντρεςBrass TargetΗ μεγάλη συνωμοσίαλοχαγός Τζο Ντελούκα1981Whose Life Is It Anyway?Επιτέλους, είναι η ζωή μουδρ Μάικλ ΈμερσονIncubusIncubusΣαμ Κορντέλ1982TempestΗ τρικυμίαΦίλιπThe HaircutThe Haircutστέλεχος δισκογραφικής εταιρείας1983Marvin & TigeMarvin & TigeMάρβιν Στούαρτ1984Love StreamsΆνεμος αγάπηςΡόμπερτ Χάρμον

 Σημειώσεις 

 Παραπομπές 

 Εξωτερικοί σύνδεσμοι 

 Τζον Κασσαβέτης , σελίδα στον ιστότοπο Cine.gr .


Κατηγορία:Αμερικανοί σκηνοθέτες
Κατηγορία:Αμερικανοί ελληνικής καταγωγής
Κατηγορία:Αμερικανοί σεναριογράφοι
Κατηγορία:Αμερικανοί ηθοποιοί κινηματογράφου